ai4bharat/Pralekha huggingface dataset:
কেন্দ্রীয়মন্ত্রিসভা
শিল্প ও উন্নত প্রযুক্তির বিষয়ে সহযোগিতার জন্য ভারত ও সংযুক্ত আরব আমিরশাহীর মধ্যে প্রস্তাবিত সমঝোতাপত্রে কেন্দ্রীয় মন্ত্রিসভার অনুমোদন
নয়াদিল্লি, ০৮ জুন, ২০২২
শিল্প ও উন্নত প্রযুক্তির বিষয়ে সহযোগিতার জন্য ভারত ও সংযুক্ত আরব আমিরশাহীর মধ্যে একটি সমঝোতাপত্র স্বাক্ষরের প্রস্তাব প্রধানমন্ত্রী শ্রী নরেন্দ্র মোদীর নেতৃত্বে কেন্দ্রীয় মন্ত্রিসভার বৈঠকে অনুমোদিত হয়েছে।
ভারত ও সংযুক্ত আরব আমিরশাহীর মধ্যে অর্থনৈতিক ও বাণিজ্যিক সম্পর্ক ক্রমবর্ধমান। এর মাধ্যমে দুটি দেশের মধ্যে দ্বিপাক্ষিক সম্পর্ক সুদৃঢ় হয়েছে। ১৯৭০ সালে উভয় দেশের মধ্যে ১,৩৭৩ কোটি টাকার ব্যবসা-বাণিজ্য হয়েছে। ২০১৯-২০ অর্থবর্ষে তা বৃদ্ধি পেয়ে হয়েছে ৬ হাজার কোটি মার্কিন ডলার বা ৪ লক্ষ ৫৭ হাজার কোটি টাকা। বর্তমানে চীন ও মার্কিন যুক্তরাষ্ট্রের পর সংযুক্ত আরব আমিরশাহী ভারতের তৃতীয় বৃহত্তম ব্যবসায়িক অংশীদার। মার্কিন যুক্তরাষ্ট্রের পর সংযুক্ত আরব আমিরশাহীতে সবচেয়ে বেশি ভারতীয় পণ্য সামগ্রী রপ্তানী হয়। এর পরিমাণ ২০১৯-২০ অর্থবর্ষে ২ হাজার ৯০০ কোটি মার্কিন ডলার বা ২ লক্ষ ২১ হাজার কোটি টাকা। ভারতে সংযুক্ত আরব আমিরশাহী অষ্টম বৃহত্তম বিনিয়োগকারী দেশ। এদেশে ১ হাজার ৮০০ কোটি মার্কিন ডলার বা ১ লক্ষ ৩৭ হাজার কোটি টাকা সংযুক্ত আরব আমিরশাহী বিনিয়োগ করেছে। ভারতে সেদেশে বিনিয়োগের পরিমাণ ৮ হাজার ৫০০ কোটি মার্কিন ডলার বা ৬ লক্ষ ৮৪ হাজার কোটি টাকা।
২০২২ – এর ১৮ই ফেব্রুয়ারি দুটি দেশ ‘সর্বাঙ্গীন অর্থনৈতিক অংশীদারিত্ব চুক্তি’ স্বাক্ষর করেছে। এর ফলে, আগামী পাঁচ বছরে দু’দেশের মধ্যে ব্যবসা-বাণিজ্যের পরিমাণ ৬ হাজার কোটি মার্কিন ডলার বা ৪ লক্ষ ৫৭ হাজার কোটি টাকা থেকে বৃদ্ধি পেয়ে ১০ হাজার কোটি মার্কিন ডলার বা ৭ লক্ষ ৬৩ হাজার কোটি টাকায় পৌঁছবে বলে বিশেষজ্ঞরা অনুমান করছেন।
এই সমঝোতাপত্র স্বাক্ষরিত হলে যে ক্ষেত্রগুলি উপকৃত হবে, সেগুলি হ’ল:
 শিল্প সংস্থাগুলির জন্য সরবরাহ-শৃঙ্খল আরও শক্তিশালী হবে
খ) নতুন ও পুনর্নবীকরণযোগ্য জ্বালানীর দক্ষ ব্যবহার
গ) স্বাস্থ্য ও জীবন বিজ্ঞান
ঘ) মহাকাশ গবেষণা
ঙ) কৃত্রিম মেধা
চ) চতুর্থ পর্যায়ের শিল্প সংস্থাগুলির জন্য প্রয়োজনীয় প্রযুক্তি
ছ) হালাল করা মাংসের মান নির্ধারণ, যথাযথ পরিমাপ ও এ সংক্রান্ত শংসাপত্র
এই সমঝোতাপত্র স্বাক্ষরের ফলে বিনিয়োগ, প্রযুক্তি হস্তান্তর এবং শিল্প ক্ষেত্রে গুরুত্বপূর্ণ প্রযুক্তির বিষয়ে তথ্য আদান-প্রদানের ক্ষেত্রে সুবিধা হবে। এর ফলে, কর্মসংস্থান সৃষ্টি হবে এবং অর্থনীতির বিকাশ ঘটবে। প্রধানমন্ত্রী শ্রী নরেন্দ্র মোদীর দেশকে স্বনির্ভর করে তুলতে আত্মনির্ভর ভারত অভিযান এর ফলে শক্তিশালী হবে।
CG/CB/SB
কেন্দ্রীয়মন্ত্রিসভা
ভারত ও ইন্দোনেশিয়ার মধ্যে স্বাক্ষরিত রেল প্রযুক্তি বিনিময় চুক্তি সম্পর্কে আলোচনা কেন্দ্রীয় মন্ত্রিসভার বৈঠকে
নয়াদিল্লি, ২৭ জুন, ২০১৮
এ বছর ২৯ মে ভারত ও ইন্দোনেশিয়ার মধ্যে স্বাক্ষরিত রেল প্রযুক্তি সহযোগিতা চুক্তিটি আজ আলোচিত হ’ল প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে। স্বাক্ষরিত মউটিতে দ্বিপাক্ষিক সহযোগিতার যে ক্ষেত্রগুলি চিহ্নিত করা হয়েছে তার মধ্যে রয়েছে – জ্ঞান, প্রযুক্তি ও প্রাতিষ্ঠানিক সহযোগিতা বিনিময়; রেল চলাচল ও ব্যবস্থাপনার ক্ষেত্রে সিগন্যাল ও যোগাযোগ সহ বিভিন্ন পদ্ধতির আধুনিকীকরণ; রেলের কাজকর্ম পরিচালন ও নিয়ন্ত্রণ ব্যবস্থার আধুনিকীকরণ; মাশুল টার্মিনাল, লজিস্টিক্স পার্ক এবং রেলের আন্তঃপরিবহণ ব্যবস্থার প্রসার ও বিকাশ; রেল লাইন, রেল সেতু, টানেল, ওভারহেড বৈদ্যুতিকীকরণ এবং বিদ্যুতের যোগান ব্যবস্থা সহ স্থায়ী পরিকাঠামো নির্মাণ ও তার রক্ষণাবেক্ষণ সংক্রান্ত প্রযুক্তি বিনিময় ইত্যাদি। এছাড়াও, রেল ব্যবস্থার সঙ্গে যুক্ত অন্যান্য বিষয়গুলিকেও এই সহযোগিতা চুক্তির আওতায় নিয়ে আসার সংস্থান রাখা হয়েছে।
প্রসঙ্গত উল্লেখ্য, ভারতে রেল ব্যবস্থার প্রসার, বিকাশ ও আধুনিকীকরণের লক্ষ্যে রেল মন্ত্রক বিশ্বের বিভিন্ন দেশের জাতীয় রেল কর্তৃপক্ষগুলির সঙ্গে সহযোগিতা চুক্তিতে আবদ্ধ হয়েছে। উচ্চগতির ট্রেন চলাচলের জন্য করিডর নির্মাণ, বিভিন্ন রুটে ট্রেনগুলির গতি বৃদ্ধি, বিশ্বমানের রেল স্টেশন গড়ে তোলা, রেল পরিকাঠামোর আধুনিকীকরণ সহ বিভিন্ন বিষয়কে এই সহযোগিতা চুক্তির অন্তর্ভুক্ত করা হয়েছে।
SSS/SKD/SB…
(Visitor Counter : 62
অর্থমন্ত্রক
২০২২-২৩-এ কাগজবিহীন কেন্দ্রীয় বাজেট আগামী পয়লা ফেব্রুয়ারি পেশ করা হবে
নয়াদিল্লি, ২৭ জানুয়ারি, ২০২২
কেন্দ্রীয় অর্থ তথা কর্পোরেট বিষয়ক মন্ত্রী শ্রীমতী নির্মলা সীতারমন আগামী পয়লা ফেব্রুয়ারি কাগজবিহীন কেন্দ্রীয় বাজেট, ২০২২-২৩ সংসদে পেশ করবেন।
কেন্দ্রীয় বাজেট তৈরির প্রক্রিয়ার চূড়ান্ত পর্বে আজ যে সমস্ত কর্মীরা তাঁদের কর্মস্থলে ‘লক-ইন’ বা অবরুদ্ধ হয়েছেন, তাঁদের মিষ্ঠান্ন দেওয়া হয়। অবশ্য, বিগত বছরগুলিতে প্রথা মেনে হালুয়া অনুষ্ঠানের আয়োজন করা হয়। কিন্তু এবার মহামারীজনিত পরিস্থিতি এবং স্বাস্থ্য সুরক্ষার বিষয়গুলিকে বিবেচনায় রেখে প্রচলিত হালুয়া অনুষ্ঠান আয়োজন করা হয়নি।
বাজেটের গোপনীয়তা বজায় রাখতে বাজেট তৈরির সঙ্গে যুক্ত আধিকারিকদের ‘লক-ইন’ করা হয়ে থাকে। কেন্দ্রীয় বাজেট পেশ না হওয়া পর্যন্ত নর্থ ব্লকের অভ্যন্তরে বাজেট প্রেস সমস্ত কর্মী-আধিকারিকদের অস্থায়ী আবাস হয়ে ওঠে। সংসদে বাজেট পেশ না হওয়া পর্যন্ত এই আধিকারিক ও কর্মীরা তাঁদের পরিবার-পরিজনদের সঙ্গে কোনরকম যোগাযোগ রাখতে পারেন না।
এক ঐতিহাসিক পদক্ষেপ হিসেবে ২০২১-২২-এর কেন্দ্রীয় বাজেট প্রথমবার কাগজবিহীন উপায়ে পেশ করা হয়েছিল। সংসদ সদস্য ও সাধারণ মানুষের জন্য কেন্দ্রীয় বাজেট নিয়ে একটি মোবাইল অ্যাপ-এর সূচনা হয়। এবারের কেন্দ্রীয় বাজেট সংসদে পেশ হওয়ার পর তা এই মোবাইল অ্যাপ-এ পাওয়া যাবে।
মোবাইল অ্যাপ-এ কেন্দ্রীয় বাজেটের ১৪টি ভিন্ন ভিন্ন নথিপত্র থাকবে যার মধ্যে রয়েছে বাজেট ভাষণ, বার্ষিক আর্থিক বিবৃতি , অনুদান সংস্থান, অর্থ বিল প্রভৃতি। দ্বিভাষিক  এই মোবাইল অ্যাপ অ্যান্ড্রয়েড এবং আইওএস প্ল্যাটফর্ম থেকে ডাউনলোড করা যাবে।
বাজেট সম্পর্কিত এই অ্যাপটি কেন্দ্রীয় বাজেটের যে ওয়েব পোর্টাল (www.indiabudget.gov.in
) রয়েছে, সেখান থেকেও ডাউনলোড করা যাবে। এই পোর্টাল থেকে সাধারণ মানুষ বাজেট সম্পর্কিত যে কোনও নথি ডাউনলোড করতে পারবেন।
CG/BD/DM/
(Visitor Counter : 171
স্বাস্থ্যওপরিবারকল্যাণমন্ত্রক
বিশ্ব যক্ষা দিবস ২০২২
নতুন দিল্লি, ২৪ মার্চ, ২০২২
বিশ্ব যক্ষা দিবস ২০২২ উপলক্ষে উত্তরপ্রদেশের রাজ্যপাল শ্রীমতী আনন্দিবেন প্যাটেল আজ ভার্চুয়াল পদ্ধতিতে "স্টেপ আপ টু এন্ড টিবি" বা যক্ষা দূরিকরণে পদক্ষেপ শীর্ষক এক কর্মসূচির সূচনা করেন। কেন্দ্রীয় স্বাস্থ্য ও পরিবার কল্যাণ মন্ত্রী ডাঃ মনসুখ মান্ডভিয়া ২০৩০-এর ৫ বছর আগেই অর্থাৎ ২০২৫-এর মধ্যে উচ্চ ঝুঁকিপূর্ণ সংক্রামক রোগ-ব্যাধিগুলি দূরিকরণে ভারতের অঙ্গীকারের কথা পুনরায় উল্লেখ করেন। এই কর্মসূচিতে কেন্দ্রীয় স্বাস্থ্য ও পরিবার কল্যাণ প্রতিমন্ত্রী ডঃ ভারতী প্রবীণ পাওয়ার, কেন্দ্রীয় বিজ্ঞান ও প্রযুক্তি মন্ত্রী ডাঃ জিতেন্দ্র সিং, নীতি আয়োগের সদস্য ডাঃ ভি কে পল প্রমুখ অংশ নেন।
শ্রীমতী আন্দিবেন প্যাটেল বলেন, ২০২৫-এর মধ্যে যক্ষা দূরিকরণের উচ্চাকাঙ্খী লক্ষ্য পূরণে জনআন্দোলন গড়ে তোলার প্রয়োজনীয়তা রয়েছে। তিনি, যেসমস্ত শিশু ও তাদের পরিবার উচ্চ ঝুঁকিপূর্ণ সংক্রামক রোগ-ব্যাধির দরুণ সমস্যার সম্মুখীন হচ্ছেন, তাদের বাধা-বিপত্তি দূর করতে শৈশবাবস্থাতেই শিশুর রোগ নির্ণয় ও তা দূরিকরণে উপযুক্ত পদক্ষেপ গ্রহণের কথা উল্লেখ করেন। যক্ষা আক্রান্ত শিশুদের সময়মত চিকিৎসার জন্য পিতা-মাতা, সমাজ, বিদ্যালয় ও অঙ্গনওয়াড়ি কেন্দ্রগুলিকে আরও উদ্যোগী হওয়ার পরামর্শ দেন তিনি।
কেন্দ্রীয় স্বাস্থ্য মন্ত্রী ডাঃ মান্ডভিয়া বলেন, ভারতে যক্ষা দূরিকরণে সর্বাত্মক উদ্যোগ গ্রহণ করা হয়েছে। এই লক্ষ্যে ২০৩০-এ সুস্থায়ী উন্নয়নের লক্ষ্য পূরণে যক্ষা দূরিকরণে যে লক্ষ্য স্থির হয়েছে, তার ৫ বছর আগেই এই সাফল্য অর্জনে ভারত অঙ্গীকারবদ্ধ। তিনি আরও বলেন, যক্ষার বিরুদ্ধে লড়াইয়ে জয়ী হতে সমাজ ও সরকারের মধ্যে সহযোগিতামূলক প্রয়াস গ্রহণের প্রয়োজন। রাজ্য ও কেন্দ্রশাসিত অঞ্চলগুলিকে যক্ষা দূরিকরণের প্রয়াসে সাফল্যের জন্য পুরস্কৃত করে ডাঃ মান্ডভিয়া অন্যান্য রাজ্য ও কেন্দ্রশাসিত অঞ্চলগুলিকে যক্ষা দূরিকরণে আরও ভাল কাজ করার জন্য উদ্বুদ্ধ করেন। কোভিড-১৯ জনিত চ্যালেঞ্জের কথা উল্লেখ করে কেন্দ্রীয় স্বাস্থ্যমন্ত্রী বলেন, দু-বছরেরও বেশি সময় ধরে বিশ্বব্যাপী মহামারীর মুখোমুখি হতে হয়েছে। তাই এখন সময় এসেছে কোভিডের মত সংক্রামক যক্ষার বিরুদ্ধেও জনআন্দোলন আরও নিবিড় করা।
অনুষ্ঠানে স্বাস্থ্য প্রতিমন্ত্রী ডঃ ভারতী প্রবীণ পাওয়ার স্বাস্থ্যকর্মীদের তৃণমূল স্তরে কাজের প্রশংসা করেন। তিনি বলেন, ভারত কোভিড-১৯ মোকাবিলায় সারা বিশ্বের প্রশংসা কুড়িয়েছে। একই ভাবে যক্ষা দূরিকরণেও ভারত বিশ্বে দৃষ্টান্ত স্থাপন করবে।
এই কর্মসূচিতে কেন্দ্রীয় স্বাস্থ্য সচিব শ্রী রাজেশ ভূষণ, ভারতীয় চিকিৎসা গবেষণা পরিষদের মহানির্দেশক ডঃ বলরাম ভার্গভ সহ উচ্চপদস্থ সরকারি আধিকারিকরা যোগ দেন।
CG/BD/AS/
(Visitor Counter : 193
প্রধানমন্ত্রীরদপ্তর
মোজাম্বিকের রাষ্ট্রপতির সঙ্গে প্রধানমন্ত্রীর বৈঠক
নতুন দিল্লি, ২৪ আগস্ট, ২০২৩
প্রধানমন্ত্রী শ্রী নরেন্দ্র মোদী ২৪ আগস্ট ২০২৩-এ পঞ্চদশ ব্রিকস্ সম্মেলনের ফাঁকে মোজাম্বিকের রাষ্ট্রপতি ফিলিপে জ্যাকিন্টো নিউসি-র সঙ্গে বৈঠক করেছেন।
উভয় নেতা সংসদীয় সম্পর্ক, প্রতিরক্ষা, সন্ত্রাস দমন, জ্বালানি, খনি, স্বাস্থ্য, বাণিজ্য ও বিনিয়োগ, দক্ষতা বৃদ্ধি, সামুদ্রিক সহযোগিতা এবং দুই দেশের জনগণের মধ্যে পারস্পরিক যোগাযোগ সহ দ্বিপাক্ষিক সম্পর্ককে এগিয়ে নিয়ে যাওয়ার উপায় নিয়ে ফলপ্রসূ আলোচনা করেছেন।
প্রধানমন্ত্রী ভয়েস অফ দ্য গ্লোবাল সাউথ সামিটে অংশগ্রহণের জন্য রাষ্ট্রপতি নিউসি-র প্রশংসা করেন।
রাষ্ট্রপতি নিউসি চন্দ্রযান মিশনের সাফল্যের জন্য প্রধানমন্ত্রীকে অভিনন্দন জানান এবং আফ্রিকান ইউনিয়নের জি২০ স্থায়ী সদস্যতার জন্য ভারতের উদ্যোগের প্রশংসা করেন।
AC/SS/SKD
(
স্বাস্থ্যওপরিবারকল্যাণমন্ত্রক
কোভিড সংক্রান্ত ত্রাণের বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিতে এ পর্যন্ত ১৬,৬৩০টি অক্সিজেন কনসেনট্র্রেটর, ১৫,৯৬১টি অক্সিজেন সিলিন্ডার, ১৯টি অক্সিজেন উৎপাদক প্ল্যান্ট, ১১,৫১৬টি ভেন্টিলেটর/বাইপ্যাপ, ~৬.৯ লক্ষ রেমডেসিভিরের ভয়েল পাঠানো হয়েছে
নয়াদিল্লী, ২৩ মে, ২০২১
কেন্দ্র ২৭ এপ্রিল থেকে বিভিন্ন দেশ ও সংগঠনের পাঠানো কোভিড-১৯এর ত্রাণ সামগ্রী গ্রহণ করছে। আন্তর্জাতিক সহযোগিতার এইসব উপাদান দ্রুততার সঙ্গে রাজ্য ও কেন্দ্রশাসিত অঞ্চলগুলিকে পাঠানো হচ্ছে।
২৭ এপ্রিল থেকে ২২ মে পর্যন্ত ১৬,৬৩০টি অক্সিজেন কনসেনট্র্রেটর, ১৫,৯৬১টি অক্সিজেন সিলিন্ডার, ১৯টি অক্সিজেন উৎপাদক প্ল্যান্ট, ১১,৫১৬টি ভেন্টিলেটর/বাইপ্যাপ, ~৬.৯ লক্ষ রেমডেসিভিরের ভয়েল সড়ক ও আকাশপথে পাঠানো হয়েছে। ২১ এবং ২২ মে ব্রিটেনের স্কটল্যান্ড, গিলাড, ইউএসআইএসপিএফ, দক্ষিণ কোরিয়ার কেওআইসিএ এবং ভিয়েতনামের বৌদ্ধ সংঘ থেকে যেসব ত্রাণ সামগ্রী এসেছে সেগুলি হল : ১০০টি অক্সিজেন কনসেনট্রেটর, ১০০ ভেন্টিলেটর/বাইপ্যাপ/সিপ্যাপ এবং ২৯,২৯৬টি রেমডেসিভির। এছাড়াও নেগেটিভ প্রেসার ক্যারিয়ার এবং ভাইরাল টিউব মিডিয়া বিদেশ থেকে সাহায্য হিসেবে এসেছে।
রাজ্য ও কেন্দ্রশাসিত অঞ্চলগুলি কোভিড-১৯ মহামারীর বিরুদ্ধে যে লড়াই চালাচ্ছে তাতে সাহায্যের এইসব ত্রাণ সামগ্রী পাঠানো হচ্ছে। কেন্দ্রীয় স্বাস্থ্য মন্ত্রক পুরো পরিস্থিতির দিকে নজর রাখছে। তহবিল ও বিভিন্ন ত্রাণ সামগ্রী আন্তর্জাতিক সহযোগিতার অঙ্গ হিসেবে বিদেশ থেকে আসার পর সেগুলি যাতে যথাযথভাবে বন্টন করা যায় তার জন্য কেন্দ্রীয় স্বাস্থ্য মন্ত্রক একটি নির্ধারিত সমন্বয় সেল গঠন করেছে। ২৬ এপ্রিল থেকে এই সেল কাজ করছে। দোসরা মে থেকে স্বাস্থ্য মন্ত্রক একটি সাধারণ পরিচালন বিধি তৈরি করেছে। এই বিধি অনুযায়ী এই সেল কাজ করছে।
CG/CB/NS
(Visitor Counter : 151
গ্রামোন্নয়নমন্ত্রক
উত্তর-পূর্বাঞ্চলের রাজ্যগুলির ভূমি শাসন ব্যবস্থার জন্য টাস্কফোর্স গঠন করা হবে
নয়াদিল্লি, ১০ এপ্রিল, ২০২৩
গুয়াহাটিতে ৩ ও ৪ মে উত্তর-পূর্বাঞ্চলের রাজ্যগুলির ভূমি শাসন ব্যবস্থার জন্য জাতীয় সম্মেলনের আয়োজন করা হয়। আসাম, ত্রিপুরা, মিজোরাম এবং মেঘালয়ের স্বশাসিত জেলা পরিষদগুলির ভূমি নথিভুক্তিকরণ ব্যবস্থাপনায় আধুনিকীকরণের জন্য ডিজিটাইজেশনের কাজ সম্পন্ন হয়। জাতীয় এই সম্মেলনটির আয়োজন করে মুসৌরির লালবাহাদুর শাস্ত্রী জাতীয় প্রশাসন অ্যাকাডেমী। এর সহায়তায় ছিল আসাম সরকারের ভূমিসম্পদ ও ভূমি রাজস্ব বিভাগ। ভূমি সম্পদ বিভাগের সচিব শ্রী অজয় তির্কে এই সম্মেলনে সভাপতিত্ব করেন। এছাড়াও, ভূমি রাজস্ব বিভাগের যুগ্মসচিব শ্রী সোনমোনি বোরা, আসাম সরকারের রাজস্ব বিভাগের প্রধান সচিব শ্রী জ্ঞানেন্দ্র দেব ত্রিপাঠী, লালবাহাদুর শাস্ত্রী জাতীয় প্রশাসন অ্যাকাডেমীর উপ-নির্দেশক শ্রীমতী আনন্দি, সর্বেক্ষণ দপ্তরের অতিরিক্ত প্রধান সর্বেক্ষক শ্রী পি ভি রাজাশেখর, বিশ্ব ব্যাঙ্কের সামাজিক উন্নয়ন বিভাগের বর্ষিয়ান বিশেষজ্ঞ শ্রীমতী মৃদুলা সিং এই সম্মেলনে যোগ দেন। এছাড়াও, বোড়ো ল্যান্ড, কার্বিয়াংলং ল্যান্ড, ডিমা হাসাও, ত্রিপুরার আদিবাসী স্বশাসিত জেলা পরিষদ এবং খাসি, গারো ও জয়ন্তীয়া পার্বত্য অঞ্চলের স্বশাসিত জেলা পরিষদের প্রতিনিধিরা এই সম্মেলনে যোগ দেন।
ভূমি সংক্রান্ত নথি সংরক্ষণ ও সর্বেক্ষণের বিষয়ে আধুনিকীকরণ নিয়ে বিস্তারিত আলোচনা হয়। আসামের বোড়ো ল্যান্ড, কার্বিয়াংলং এবং ডিমা হাসাও ছাড়া অন্য এলাকাগুলিতে ভূমি সংক্রান্ত নথি কম্প্যুটারের মাধ্যমে সংরক্ষণের ক্ষেত্রে ব্যাপক অগ্রগতি হয়েছে। গারো হিল স্বশাসিত জেলা পরিষদের পক্ষ থেকে বার্ষিক পাট্টা বিতরণের ব্যবস্থা রয়েছে। অন্যদিকে, জয়ন্তিয়া পার্বত্য স্বশাসিত জেলা পরিষদ ১৯৮০ সালের মেঘালয় ভূমি সর্বেক্ষণ ও নথি প্রস্তুতিকরণ আইন মেনে চলে।
শ্রী সোনমুনি বোরা বিভিন্ন স্বশাসিত জেলা পরিষদগুলিতে ডিজিটাল ইন্ডিয়া ভূমি সংক্রান্ত তথ্য আধুনিকীকরণ কর্মসূচির আওতায় ভূমি সংক্রান্ত তথ্য ডিজিটাইজেশন ও আধুনিকীকরণের জন্য প্রস্তাব পাঠাতে বলেন। জাতীয় স্তরে এই সম্মেলন আয়োজনের জন্য আসাম সরকার ও সংশ্লিষ্ট সকলকে ধন্যবাদ জানান।
PG/PM/SB
(Visitor Counter : 78
প্রধানমন্ত্রীরদপ্তর
মধ্যপ্রদেশের গোয়ালিয়রে সড়ক দুর্ঘটনায় প্রাণহানির খবরে প্রধানমন্ত্রীর শোক প্রকাশ
নতুনদিল্লি, ২৩শে মার্চ, ২০২১
প্রধানমন্ত্রী শ্রী নরেন্দ্র মোদী মধ্যপ্রদেশের গোয়ালিয়রে সড়ক দুর্ঘটনায় প্রাণহানির খবরে শোক প্রকাশ করেছেন।
এক ট্যুইট বার্তায় প্রধানমন্ত্রী বলেছেন, “মধ্যপ্রদেশের গোয়ালিয়রে সড়ক দুর্ঘটনায় প্রাণহানির খবরে আমি মর্মাহত। নিহতদের পরিবারের প্রতি সমবেদনা জানাই। আহতদের দ্রুত আরোগ্য কামনা করি।“
অর্থমন্ত্রক
পশ্চিমবঙ্গ ও আসামের চা শ্রমিকদের কল্যাণে ১ হাজার কোটি টাকা বরাদ্দ
নয়াদিল্লি, ০১ ফেব্রুয়ারি, ২০২১
কোভিড-১৯ মহামারীর সময় দুর্বল শ্রেণীর মানুষদের রক্ষার্থে সরকার নানা পদক্ষেপ নিয়েছে। ২০২১-২২ অর্থবর্ষের বাজেট আজ সংসদে পেশ করার সময় কেন্দ্রীয় অর্থ ও কর্পোরেট বিষয়ক মন্ত্রী শ্রীমতী নির্মলা সীতারমন জানিয়েছেন, দেশ জুড়ে তিন সপ্তাহের লকডাউন ঘোষণার ৪৮ ঘন্টার মধ্যে প্রধানমন্ত্রী শ্রী নরেন্দ্র মোদী প্রধানমন্ত্রী গরিব কল্যাণ যোজনা ঘোষণা করেছিলেন। ২ লক্ষ ৭৬ হাজার কোটি টাকার এই যোজনায় ৮০ কোটি মানুষকে বিনামূল্যে খাদ্যশস্য, ৮ কোটি পরিবারকে বিনামূল্যে রান্নার গ্যাস সরবরাহের পাশাপাশি, ৪০ কোটি কৃষক, মহিলা, প্রবীণ নাগরিক এবং দরিদ্র মানুষদের ব্যাঙ্ক অ্যাকাউন্টে সরাসরি অর্থ পাঠানো হয়েছিল।
সমাজের দুর্বলতর শ্রেণীর মানুষদের সাহায্যার্থে অর্থমন্ত্রী স্ট্যান্ড আপ ইন্ডিয়া প্রকল্পে আরও মূলধনের যোগানের ব্যবস্থা করেছিলেন। এর ফলে, তপশিলি জাতি, উপজাতি ও মহিলারা উপকৃত হয়েছিলেন। কৃষি সহ বিভিন্ন ক্ষেত্রে ঋণ পাওয়ার জন্য প্রকল্পের মোট বরাদ্দের ২৫ শতাংশের পরিবর্তে এখন থেকে ১৫ শতাংশ অর্থ থাকলেই এই ঋণ পাওয়া যাবে।
অর্থমন্ত্রী পশ্চিমবঙ্গ ও আসামে চা শ্রমিকদের জন্য ১ হাজার কোটি টাকার একটি তহবিলের প্রস্তাব করেছেন। এর ফলে, মহিলা ও তাঁদের শিশুরা উপকৃত হবেন। অর্থমন্ত্রী আদিবাসী অধ্যুষিত এলাকায় ৭৫০টি একলব্য মডেল আবাসিক বিদ্যালয় গড়ে তোলার প্রস্তাব দিয়েছেন। এই বিদ্যালয়গুলি গড়ে তুলতে ২০-৩৮ কোটি টাকা ব্যয় হবে। তবে, পার্বত্য অঞ্চল ও দুর্গম এলাকায় এ ধরনের বিদ্যালয় স্থাপনে ৪৮ কোটি টাকার সংস্থান রাখা হয়েছে। তপশিলি জাতিভুক্ত ছাত্রছাত্রীদের মাধ্যমিক উত্তীর্ণ হওয়ার পর যে বৃত্তির ব্যবস্থা করা হয়েছে, তার জন্য ২০২৫-২৬ অর্থবর্ষ পর্যন্ত ৩৫ হাজার ২১৯ কোটি টাকা বরাদ্দ করা হয়েছে। এর ফলে, ৪ কোটি তপশিলি জাতিভুক্ত ছাত্রছাত্রীরা উপকৃত হবে।
অতিক্ষুদ্র, ক্ষুদ্র ও মাঝারি শিল্পোদ্যোগের জন্য ১৫ হাজার ৭০০ কোটি টাকা এবারের বাজেট বরাদ্দ করা হয়েছে, যা পূর্ববর্তী বাজেটের দ্বিগুণ।
যুবক-যুবতীদের বিভিন্ন বিষয়ে প্রশিক্ষণের সুযোগ করে দিতে সংশ্লিষ্ট আইনটি সংশোধনের প্রস্তাব করা হয়েছে। বর্তমান ন্যাশনাল অ্যাপ্রেন্টিসশিপ ট্রেনিং স্কিমে ইঞ্জিনিয়ারিং পাশ করা স্নাতক ও ডিপ্লোমা হোল্ডারদের প্রশিক্ষণের জন্য ৩ হাজার কোটি টাকার সংস্থান রাখা হয়েছে। দক্ষ শ্রমিকদের মূল্যায়ন ও শংসাপত্র প্রদানের ক্ষেত্রে সংযুক্ত আরব আমীরশাহীর সঙ্গে অংশীদারিত্বের উদ্যোগ নেওয়া হয়েছে। এছাড়াও, ভারত ও জাপানের মধ্যে ট্রেনিং ইন্টার ট্রেনিং প্রোগ্রামের আওতায় জাপানের শিল্প ও কারিগরি দক্ষতা এবং জ্ঞান এদেশে নিয়ে আসার ক্ষেত্রে উদ্যোগ নেওয়া হয়েছে। ভবিষ্যতে অন্যান্য দেশের সঙ্গেও এ ধরনের প্রয়াস নেওয়া হবে বলে কেন্দ্রীয় অর্থমন্ত্রী জানিয়েছেন।
প্রধানমন্ত্রীরদপ্তর
গ্রিসের প্রধানমন্ত্রীর সঙ্গে ভারতের প্রধানমন্ত্রীর বৈঠক
নতুন দিল্লি, ২৫ আগস্ট, ২০২৩
প্রধানমন্ত্রী শ্রী নরেন্দ্র মোদী ২৫ অগাস্ট ২০২৩-এ এথেন্সে গ্রিসের প্রধানমন্ত্রী মিঃ কিরিয়াকোস মিতসোতাকিস-এর সঙ্গে বৈঠক করেছেন।
দুই নেতা একান্তে পারস্পরিক মত বিনিময় করেন। প্রতিনিধিস্তরের আলোচনাতেও তাঁরা অংশ নেন। প্রধানমন্ত্রী গ্রিসে দাবানলে জীবনহানি ও সম্পদের ক্ষয়ক্ষতির ঘটনায় শোকপ্রকাশ করেন।
গ্রিসের প্রধানমন্ত্রী মিতসোতাকিস চন্দ্রযান মিশনের সাফল্যের জন্য প্রধানমন্ত্রীকে অভিনন্দন জানান। একে মানবজাতির সাফল্য হিসেবে উল্লেখ করেন গ্রিসের প্রধানমন্ত্রী।
বাণিজ্য, বিনিয়োগ, প্রতিরক্ষা, নিরাপত্তা, প্রযুক্তি, পরিকাঠামো, ডিজিটাল লেনদেন, জাহাজ চলাচল, ওষুধ প্রস্তুত ক্ষেত্র, কৃষি, যোগাযোগ, পর্যটন, দক্ষতা উন্নয়ন, সংস্কৃতি, শিক্ষা, মানুষের সঙ্গে মানুষের সম্পর্ক সহ দ্বিপাক্ষিক অংশীদারিত্বের বিভিন্ন দিক নিয়ে তাঁদের মধ্যে আলোচনা হয়। দুই নেতাই ইউরোপীয় ইউনিয়ন, ভারত-প্রশান্ত মহাসাগর, ভূমধ্যসাগর সহ আঞ্চলিক এবং বহুপাক্ষিক বিভিন্ন বিষয় নিয়ে আলোচনা করেন। তাঁরা আন্তর্জাতিক আইন, সার্বভৌমত্ব ও আঞ্চলিক অখণ্ডতার প্রতি সম্মান প্রদর্শনের আহ্বান জানান।
পারস্পরিক সম্পর্কের পথ ধরে দুই নেতাই ‘কৌশলগত অংশীদারিত্ব’-এর ক্ষেত্রে বোঝাপড়া উন্নত করার ব্যাপারে একমত হন।
AC/SS/SKD
(
পেট্রোলিয়ামওপ্রাকৃতিকগ্যাসমন্ত্রক
ইন্ডিয়ান অয়েলের স্বচ্ছতা অভিযান
কলকাতা, ০৯ জুলাই, ২০১৯
স্বচ্ছতা অভিযানের অঙ্গ হিসাবে রাষ্ট্রায়ত্ত তেল বিপণন সংস্থা ইন্ডিয়ান অয়েলের পূর্বাঞ্চলীয় কার্যালয়ের পক্ষ থেকে আজ ঢাকুরিয়ায় ইন্ডিয়ান অয়েল ভবনে সংস্থার কর্মীরা স্বচ্ছতা বজায় রাখার শপথ গ্রহণ করেন এবং চারা গাছ রোপণ অভিযানে অংশ নেন। এই অনুষ্ঠানে কর্মীদের শপথবাক্য পাঠ করার সংস্থার দুই আধিকারিক শ্রী অমিত কুমার বসু এবং শ্রী রবীন্দ্রনাথ ঘোষ। এরপর, শ্রী বসু ও শ্রী ঘোষ সহ সংস্থার অন্যান্য কর্মচারীরা কার্যালয় ভবন চত্বরে ঝাড়ু হাতে সাফাই কাজে অংশ নেন। এই কর্মসূচির অঙ্গ হিসাবে চারা গাছ রোপণ অভিযানেও সংস্থার কর্মী ও আধিকারিকরা অংশ নেন। আঞ্চলিক কার্যালয় ভবন সংলগ্ন আবাসিক ভবন সার্ভো টাওয়ারেও একই ধরণের কর্মসূচি গ্রহণ করা হয়। যেখানে আবাসিকরা অত্যন্ত উৎসাহের সঙ্গে তাঁদের আবাসন চত্বরে পরিস্কার-পরিচ্ছন্নতা বজায় রাখার কাজে সামিল হন।
CG/BD/SB
(Visitor Counter : 67
মানবসম্পদবিকাশমন্ত্রক
জয়েন্ট এনট্রান্স মেন পরীক্ষায় জহর নবোদয় বিদ্যালয়ের ছাত্রছাত্রীদের ব্যাপক সাফল্য
নয়াদিল্লি, ০৩ মে, ২০১৮
২০১৮-র জয়েন্ট এনট্রান্স মেন  পরীক্ষায় জহর নবোদয় বিদ্যালয়ের ছাত্রছাত্রীরা ব্যাপক সাফল্য পেয়েছেন। বিজ্ঞান, প্রযুক্তি ও কারিগরি শিক্ষার ক্ষেত্রে দেশের অগ্রণী প্রতিষ্ঠান যেমন- আইআইটি, এনআইটিগুলিতে ভর্তির জন্য এই পরীক্ষা নেওয়া হয়। বৃহস্পতিবার এক ট্যুইট বার্তায় কেন্দ্রীয় মানব সম্পদ উন্নয়ন মন্ত্রী শ্রী প্রকাশ জাভড়েকর বলেছেন, এবছর নবোদয় বিদ্যালয়ের ৪ হাজার ৩শো ৬০ জন গ্রামাঞ্চলের ছাত্রছাত্রী জেইই পরীক্ষায় উত্তীর্ণ হয়েছেন। গতবছর এই সংখ্যা ছিল ৩ হাজার ৬শো ৫৩। ছাত্রছাত্রীদের সংখ্যার দিক থেকে এবছর নবোদয় বিদ্যালয়ের সাফল্য ২২ শতাংশ বেড়েছে। সকল ছাত্রছাত্রীদের অভিনন্দন জানিয়ে মন্ত্রী বলেন, গুণগতমানের শিক্ষার ক্ষেত্রে সরকারের অগ্রাধিকারের প্রতিফলন ঘটেছে এই সাফল্যে।
এবছর নবোদয় বিদ্যালয়ের ১১ হাজার ৬শো ৫৩ জন ছাত্রছাত্রী জেইই মেন পরীক্ষায় অংশ নেন। এদের মধ্যে ৪ হাজার ৩শো ৬০ জন ছাত্রছাত্রী অ্যাডভান্স বা পরবর্তী পরীক্ষায় বসার জন্য উত্তীর্ণ হয়েছেন।
উল্লেখ করা যেতে পারে, তামিলনাড়ু বাদে সারা দেশে ৬২৫টি জহর নবোদয় বিদ্যালয় চালু হয়েছে। এই বিদ্যালয়ের ছাত্রছাত্রীদের শিক্ষা ও তাদের থাকা-খাওয়ার পুরো খরচ কেন্দ্রীয় সরকার বহন করে থাকে। জেইই মেন পরীক্ষায় উত্তীর্ণ নবোদয় বিদ্যালয়ের ছাত্রছাত্রীদের সংখ্যা অন্যান্য বিদ্যালয়ের তুলনায় অনেক এগিয়ে।
CG/BD/NS/…
(Visitor Counter : 38
প্রধানমন্ত্রীরদপ্তর
স্বর্ণ পদক জয়ের জন্য ভারতীয় পুরুষ শ্যুটার দলকে অভিনন্দন প্রধানমন্ত্রীর
নয়াদিল্লি, ১ অক্টোবর, ২০২৩
প্রধানমন্ত্রী শ্রী নরেন্দ্র মোদী ভারতীয় পুরুষ শ্যুটার দলকে অভিনন্দন জানিয়েছেন। এশিয়ান গেমসে স্বর্ণ পদক জয়ের জন্য তোন্ডাইম্যান পি আর, কাইনান চেনাই এবং জোরাবার সিং সান্ধু-কে অভিনন্দন জানিয়েছেন তিনি।
এক্স হ্যান্ডেলে এক পোস্টে প্রধানমন্ত্রী লিখেছেন :
“আমাদের শ্যুটার @tondaimanpr, @kynanchenai এবং জোরাবার সিং সান্ধুর কী বিস্ময়কর সাফল্য! ট্র্যাপ-৫০ শ্যুটার দল ভারতকে যথার্থ মঞ্চে তুলে ধরেছে। স্বর্ণ পদক জয়ের জন্য অভিনন্দন!”
(PG/MP/DM
প্রধানমন্ত্রীরদপ্তর
জন ঔষধি দিবসে প্রধানমন্ত্রী জন ঔষধি পরিযোজনা কেন্দ্রগুলির সঙ্গে মতবিনিময় করবেন
নয়াদিল্লি, ০৫ মার্চ, ২০২০
প্রধানমন্ত্রী শ্রী নরেন্দ্র মোদী ৭ই মার্চ ভিডিও কনফারেন্সের মাধ্যমে নতুন দিল্লি থেকে জন ঔষধি দিবস উদযাপন করবেন। তিনি ৭টি প্রধানমন্ত্রী ভারতীয় জন ঔষধি কেন্দ্রের সঙ্গে মতবিনিময় করবেন। এই প্রকল্পের সাফল্য উদযাপন করতে এবং ভবিষ্যৎ পরিকল্পনার লক্ষ্যে ৭ই মার্চ দেশ জুড়ে 'জন ঔষধি দিবস’ উদযাপনের সিদ্ধান্ত নেওয়া হয়েছে। প্রধানমন্ত্রী কেন্দ্রগুলির মালিক এবং নির্দিষ্ট কয়েকটি কেন্দ্রের সুবিধাভোগীদের সঙ্গে মতবিনিময় করবেন। প্রতিটি জন ঔষধি কেন্দ্র দূরদর্শনের মাধ্যমে প্রধানমন্ত্রীর বক্তব্য সম্প্রচার করবে। নির্দিষ্ট কয়েকটি কেন্দ্রে এই ওষুধগুলির বিষয়ে চিকিৎসক, সংবাদ মাধ্যমের প্রতিনিধি, ফার্মাসিস্ট এবং সুবিধাভোগীরা আলোচনাচক্রে যোগ দেবেন।
কেন্দ্রীয় সার ও রসায়ন মন্ত্রী শ্রী ডি ভি সদানন্দ গৌড়া উত্তর প্রদেশের বারাণসীতে প্রধানমন্ত্রী ভারতীয় জন ঔষধি পরিযোজনা কেন্দ্রের অনুষ্ঠানে অংশগ্রহণ করবেন। কেন্দ্রীয় জাহাজ চলাচল, রসায়ন ও সার দপ্তরের প্রতিমন্ত্রী শ্রী মনসুখ লক্ষ্মণভাই মান্ডভিয়া জম্মু ও কাশ্মীরের পুলওয়ামায় প্রধানমন্ত্রী ভারতীয় জন ঔষধি পরিযোজনা কেন্দ্রের অনুষ্ঠানে যোগ দেবেন।
জন ঔষধি কেন্দ্রগুলিকে বিশ্বের বৃহত্তম খুচরো ওষুধের দোকানের নেটওয়ার্ক বলে বিবেচনা করা হয়। ৭০০টি জেলায় এ ধরনের ৬ হাজার ২০০টি কেন্দ্র রয়েছে। ২০১৯-২০ অর্থবর্ষে এই কেন্দ্র থেকে বিক্রির পরিমাণ ৩৯০ কোটি টাকা ছাড়িয়ে গেছে, যার ফলে সাধারণ নাগরিকদের ২ হাজার ২০০ কোটি টাকা সাশ্রয় হয়েছে। এই প্রকল্পের মাধ্যমে স্থিতিশীল এবং নিয়মিতস্বনির্ভর কর্মসংস্থানের ভালো সুযোগ তৈরি হয়েছে।
CG/CB/SB
(Visitor Counter : 84
প্রধানমন্ত্রীরদপ্তর
এই প্রথম সড়ক পথে যুক্ত হ’ল তালি
৫১ কিলোমিটার দীর্ঘ ইয়াংতে – তালি সড়ক সম্পূর্ণ হওয়ায় সন্তোষ প্রকাশ প্রধানমন্ত্রীর
নয়াদিল্লি, ০২ মার্চ, ২০২৩
প্রধানমন্ত্রী শ্রী নরেন্দ্র মোদী অরুণাচল প্রদেশের ক্রাদাদি জেলায় ৫১ কিলোমিটার ইয়াংতে – তালি সড়কের কাজ সম্পূর্ণ হওয়ায় সন্তোষ প্রকাশ করেছেন।
ইয়াংতে – তালি সড়কের কাজ সম্পূর্ণ হওয়ার বিষয়ে অরুণাচল প্রদেশের মুখ্যমন্ত্রী শ্রী পেমা খান্ডুর এক ট্যুইটের জবাবে প্রধানমন্ত্রী তাঁর ট্যুইটে বলেন, “এটি দেখে আনন্দিত”।
PG/PM/SB
(
কেন্দ্রীয়মন্ত্রিসভা
২০১৮-র ওষুধপত্র সংক্রান্ত বিলের ভারতীয় ব্যবস্হা বিষয়ক জাতীয় কমিশন গঠনের অনুমতি দিল কেন্দ্রীয় মন্ত্রিসভা
নয়াদিল্লি, ২৮ ডিসেম্বর, ২০১৮
কেন্দ্রীয় মন্ত্রিসভা শুক্রবার ২০১৮-র ওষুধপত্র সংক্রান্ত বিলের ভারতীয় ব্যবস্হা বিষয়ক জাতীয় কমিশন গঠন করার অনুমতি দিয়েছে। এরফলে, চলতি নিয়ামক সংস্হা ভারতীয় ওষুধপত্র সংক্রান্ত কেন্দ্রীয় পর্ষদটি আর থাকবে না। নতুন কমিশন এসংক্রান্ত ব্যবস্হায় আরও বেশি স্বচ্ছতা আনার প্রয়াস চালাবে।
খসড়া বিলটিতে চারটি স্বশাসিত পর্ষদকে নিয়ে একটি জাতীয় কমিশন গঠন করার সংস্হান রয়েছে, যেগুলি আর্য়ুবেদ, সিদ্ধ এবং সোয়ারিপা শিক্ষা পরিচালনা করবে। এছাড়াও দুটি অভিন্ন বোর্ড থাকবে- প্রথমটি হল, পরিমাপের বোর্ড এবং দ্বিতীয়টি হল, ভারতীয় চিকিৎসা সংক্রান্ত প্রতিষ্ঠানগুলিকে চিকিৎসকদের নাম নথিভুক্ত করার ব্যাপারে গঠিত বোর্ড।
খসড়া বিলটি একটি অভিন্ন প্রবেশিকা পরীক্ষার ব্যাপারেও প্রস্তাব এনেছে, যারফলে সমস্ত স্নাতক ছাত্রছাত্রীদের এই পরীক্ষা দিয়ে প্র্যাক্টিস করার লাইসেন্স পেতে পারবেন। একইসঙ্গে বিলে শিক্ষকের যোগ্যতা সংক্রান্ত পরীক্ষার প্রস্তাব দেওয়া হয়েছে। খসড়া বিলটি ভারতীয় চিকিৎসা শিক্ষা ব্যবস্হায় সংস্কার আনায় প্রয়াসী। প্রস্তাবিত নিয়ামক কাঠামোটি সাধারণ মানুষের স্বার্থরক্ষার ব্যাপারে আরও বেশি স্বচ্ছতা বজায় রাখায় প্রয়াসী হবে।
CG/SSS/NS
(Visitor Counter : 56
গ্রামোন্নয়নমন্ত্রক
কোভিড-১৯ মহামারীর প্রেক্ষিতে প্রধানমন্ত্রী গরিব কল্যাণ প্যাকেজের আওতায় প্রধানমন্ত্রী জন ধন যোজনার মহিলা অ্যাকাউন্টধারীদের এপ্রিল মাসে ৫০০ টাকা নগদ হস্তান্তর
নয়াদিল্লি, ০৩ এপ্রিল, ২০২০
কেন্দ্রীয় গ্রামোন্নয়ন মন্ত্রক প্রধানমন্ত্রী জন ধন যোজনার মহিলা অ্যাকাউন্টধারীদের সুবিধার্থে এপ্রিল মাসের জন্য ৫০০ টাকা নগদ হস্তান্তর প্রক্রিয়া শুরু করেছে। ইতিমধ্যেই অ্যাকাউন্টধারীদের খাতায় ৫০০ টাকা জমা পড়া শুরু হয়েছে। উল্লেখ করা যেতে পারে, গত ২৬শে মার্চ অর্থমন্ত্রী প্রধানমন্ত্রী গরিব কল্যাণ প্যাকেজের আওতায় প্রধানমন্ত্রী জন ধন যোজনার মহিলা অ্যাকাউন্টধারীদের আগামী তিন মাস এককালীন অর্থ সহায়তা হিসাবে মাসিক ৫০০ টাকা করে দেওয়ার কথা ঘোষণা করেছিল।
বর্তমান পরিস্থিতিতে সামাজিক দূরত্ব বজায় রাখতে এবং নির্দিষ্ট নিয়ম মেনে উপভোক্তারা যাতে অ্যাকাউন্ট থেকে টাকা তুলতে পারেন, তার জন্য আর্থিক পরিষেবা দপ্তর ব্যাঙ্কগুলিকে ভিড় এড়ানোর পরামর্শ দিয়েছে। জন ধন যোজনার মহিলা অ্যাকাউন্টধারীদের অ্যাকাউন্টের শেষ সংখ্যা অনুযায়ী, এককালীন অনুদানের অর্থ জমা পড়বে। উদাহরণ-স্বরূপ বলা যায়, যাঁদের অ্যাকাউন্টের শেষ সংখ্যা শূন্য বা ১ তাঁদের টাকা তেসরা এপ্রিল, যাঁদের অ্যাকাউন্টের শেষ সংখ্যা ২ বা ৩ তাঁদের টাকা ৪ঠা এপ্রিল, যাঁদের অ্যাকাউন্টের শেষ সংখ্যা ৪ বা ৫ তাঁদের অর্থ ৭ই এপ্রিল, যাঁদের অ্যাকাউন্টের শেষ সংখ্যা ৬ বা ৭ তাঁদের ক্ষেত্রে ৮ই এপ্রিল এবং অ্যাকাউন্টের শেষ সংখ্যা ৮ বা ৯ হলে আগামী ৯ই এপ্রিল টাকা জমা পড়বে।
সমস্ত রাষ্ট্রায়ত্ত এবং বেসরকারি ক্ষেত্রের ব্যাঙ্কগুলির প্রধানদের উপরোক্ত দিন অনুযায়ী যাতে সুফলভোগীদের অ্যাকাউন্টে টাকা পৌঁছে যায়, তার জন্য শাখা আধিকারিক ও বিজনেস করেসপন্ডেন্টদের জন্য উপযুক্ত নির্দেশিকা জারি করতে বলা হয়েছে।
(CG/BD/SB
আবাসনএবংশহরাঞ্চলেরদারিদ্র্যদূরীকরণমন্ত্রক
আবাসন ও নগর বিষয়ক মন্ত্রক স্মার্ট সিটি মিশনের আওতায় ‘ওপেন ডেটা উইক’ – এর সূচনা করেছে
নয়াদিল্লি, ১৭ জানুয়ারি, ২০২২
আবাসন ও নগর বিষয়ক মন্ত্রক উন্মুক্ত তথ্য গ্রহণকে উৎসাহিত করতে এবং দেশের শহরাঞ্চলের বাস্তুতন্ত্রে উদ্ভাবনী ক্ষেত্রে অনুপ্রেরণা যোগাতে ‘ওপেন ডেটা উইক’ – এর সূচনা করেছে।চলতি বছরের ফেব্রুয়ারি মাসে সুরাটে ‘আজাদি কা অমৃত মহোৎসব – স্মার্ট সিটি : স্মার্ট আরবানাইজেশন’ শীর্ষক সম্মেলনের আয়োজন করা হয়েছে । তার আগে এ বিষয়ে সাধারণ মানুষের মধ্যে জনসচেতনতা গড়ে তুলতে এবং এই অনুষ্ঠানের অঙ্গ হিসাবে ‘ওপেন ডেটা উইক’ উদযাপন করা হচ্ছে। চলতি বছরের ১৭ই জানুয়ারি থেকে ২১ জানুয়ারি পর্যন্ত এই সপ্তাহ উদযাপন করা হবে। স্মার্ট সিটি ওপেন ডেটা পোর্টালে উচ্চমানের ডেটা ও ডেটা ব্লগ প্রকাশকারী ১০০টি স্মার্ট সিটি এই অনুষ্ঠানে অংশগ্রহণ করবে। এই অনুষ্ঠানের উদ্দেশ্যই হ’ল উন্মুক্ত তথ্যের সুবিধা এবং এর কার্যকারিতা, স্বচ্ছতার উপর ভিত্তি করে আর্থিক বৃদ্ধি ও উদ্ভাবনী ক্ষেত্রের বিকাশ-সাধন। উল্লেখ্য, আগামী ২১শে জানুয়ারি সমস্ত স্মার্ট সিটিতে দ্বিতীয় ‘তথ্য দিবস’ উদযাপন করা হবে। এই উপলক্ষে এ বিষয়ে আলোচনা, প্রদর্শনী, হ্যাকাথন ও প্রশিক্ষণ শিবিরের আয়োজন করা হবে। সরকারি ও বেসরকারি সংস্থার আধিকারিক, শিক্ষা, বাণিজ্যিক প্রতিষ্ঠান, স্টার্টআপ সংস্থা এবং সুশীল সমাজের নাগরিকরা এতে অংশ নেবেন। বর্তমান কোভিড-১৯ মহামারী পরিস্থিতিতে শহরের জটিল সমস্যাগুলি কিভাবে তথ্য ব্যবহারের মাধ্যমে সমাধান করা সম্ভব, সে বিষয়েও আলোচনা হবে।
CG/SS/SB
(Visitor Counter : 135